Foto: Ukraina prezidenti ma’muriyati Ukraina prezidenti Pyotr Poroshenko Yevropa Ittifoqi bilan vizasiz tartib kiritilishi haqidagi kelishuv imzolangan kunni ikki tomon uchun tarixiy sana hisoblanishini aytdi. Bu haqda "112 Ukraina" telekanali xabar bermoqda. "Bugun davlatim, millatim, 45 mln ukrainalik uchun mutlaq tarixiy kun. Men bu kun Yevropa Ittifoqi uchun ham tarixiy kunligiga ishonchim komil. Ukraina Yevropa oilasiga qaytmoqda. Ukraina sobiq Ittifoq va Rossiya imperiyasi bilan oxirgi marta vidolashmoqda", deb aytdi Poroshenko. Uning aytishicha, Ukraina mamlakatni isloh qilish jarayonini davom ettirishga qat’iy ahd qilgan.